La Plaça 9 d’octubre compta amb nou arbrat plantat per l’equip de l’Escola Taller Et Formen 613 Vivendes II
2025-07-24

Aquestes setmanes, l’equip de l’Escola Taller Et Formem 613 Vivendes II de Burjassot, ha estat plantant arbrat en la plaça 9 d’octubre del municipi, dins del barri de les 613 Vivendes. Aquesta plantació s’ha realitzat amb l’ajuda de la Brigada Municipal d’obres de l’Ajuntament de Burjassot. En aquesta fase s’estan plantant un total de 35 exemplars, distribuïts en les diferents jardineres d’aquesta plaça, prioritzant espècies pròpies de l’àrea mediterrània.

Amb aquest treball es pretén, tal com han assenyalat des del taller, “a més de dotar a l’alumnat-treballador dels coneixements necessaris per al desenvolupament d’aquestes tasques, que el barri torne a tindre la frondositat vegetal amb la qual va ser dissenyat millorant així el seu nivell de confortabilitat”.